Source: https://www.atc.sk/2017/02/vyuctovacia-faktura-za-opakovane-dodavky-energii-dph-priznani-kontrolnom-vykaze-dph/
Timestamp: 2019-08-20 22:55:22+00:00

Document:
Vyúčtovacia faktúra za opakované dodávky energií v DPH priznaní a kontrolnom výkaze k DPH - ATC
21.02.2017 / Dph - ATC.sk
Dodávatelia energií vyhotovujú faktúry za opakované dodávky energií za určité zúčtovacie obdobie s paušálnymi sumami (napr. na mesačnej, štvrťročnej báze), alebo vyhotovujú tzv. splátkový kalendár. Daňová povinnosť pri opakovaných dodávkach energií vzniká dňom dodania podľa § 19 ods. 1 a 3 Zákona o DPH. Dodávatelia spravidla zistia k poslednému dňu zúčtovacieho obdobia skutočný odber množstva energie a vyčíslujú rozdiel medzi […]
Dodávatelia energií vyhotovujú faktúry za opakované dodávky energií za určité zúčtovacie obdobie s paušálnymi sumami (napr. na mesačnej, štvrťročnej báze), alebo vyhotovujú tzv. splátkový kalendár. Daňová povinnosť pri opakovaných dodávkach energií vzniká dňom dodania podľa § 19 ods. 1 a 3 Zákona o DPH. Dodávatelia spravidla zistia k poslednému dňu zúčtovacieho obdobia skutočný odber množstva energie a vyčíslujú rozdiel medzi cenou skutočne odobratého množstva energie a súčtom cien už vyfakturovaných opakovaných dodávok energií počas príslušného zúčtovacieho obdobia a na tento rozdiel, ktorý môže byť kladný alebo záporný vystavujú pre odberateľa tzv. vyúčtovaciu faktúru. Takto vyčíslený rozdiel sa považuje za opravu základu dane a dane podľa § 25 Zákona o DPH a takto vystavená faktúra za opravnú faktúru.
Dodávateľ energií uvádza údaje z opravy základu dane a dane v riadkoch 26 a 27 daňového priznania za zdaňovacie obdobie, v ktorom vyhotovil opravnú faktúru. Zároveň tieto údaje uvedie do časti C.1. kontrolného výkazu tiež za zdaňovacie obdobie, v ktorom vyhotovil opravnú faktúru. Odberateľ energií – platiteľ DPH (neuplatňujúci osobitnú úpravu podľa § 68d Zákona o DPH), ktorý si uplatňuje odpočítanie dane z prijatej opravnej faktúry uvádza daň v riadku 28 daňového priznania za zdaňovacie obdobie, v ktorom dostal túto faktúru (postupuje podľa § 53 ods. 1 a 2 Zákona o DPH). Zároveň tieto údaje uvedie do časti C.2. kontrolného výkazu za to isté zdaňovacie obdobie. V prípade ak doklad o oprave základu dane nedostane do 30 dní odo dňa, keď nastala skutočnosť podľa § 25 ods. 1 a má za následok zníženie základu dane, opraví odpočítanú daň v zdaňovacom období, v ktorom uplynulo 30 dní odo dňa, keď nastala skutočnosť k oprave základu dane. Zároveň to v tomto období uvedie aj v časti C.2. kontrolného výkazu.
Odberateľ počas obdobia 01.02.2016 – 31.01.2017 obdržal od dodávateľa energií 11 faktúr za opakované dodanie elektriny, z ktorých si v každom zdaňovacom období uplatnil odpočítanie DPH. Ku dňu 31.01.2017 dodávateľ zistil skutočný stav odobratej elektrickej energie za zúčtovacie obdobie 01.02.2016 – 31.01.2017 a vyčíslil rozdiel medzi cenou skutočne odobratého množstva elektriny a súčtom cien 11 vyfakturovaných opakovaných dodávok elektriny. Výsledkom bol nedoplatok vo výške 50 eur, 20 % DPH = 10 eur. Na tento rozdiel vystavil pre odberateľa faktúru s dátumom vystavenia faktúry 02.02.2017. Odberateľ faktúru obdržal 10.02.2017. Odberateľ uvedie sumu 10 eur do riadku 28 daňového priznania za zdaňovacie obdobie február 2017 (prípadne za 1. štvrťrok 2017) v mínusovej hodnote. Zároveň to uvedie aj do časti C.2. kontrolného výkazu za to isté zdaňovacie obdobie.
https://www.atc.sk/2017/02/vyuctovacia-faktura-za-opakovane-dodavky-energii-dph-priznani-kontrolnom-vykaze-dph/

References: § 19
 § 19
 § 25
 § 68
 § 53
 § 25